Document ID: 32013R1223

KOMISJONI MÄÄRUS (EL) nr 1223/2013,
29. november 2013,
milles sätestatakse mahaarvamised Poolale 2013. aastaks ja järgnevateks aastateks ICESi alarajoonides 22-31 eraldatud lõhepüügikvootidest ülepüügi tõttu 2012. aastal
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 105 lõikeid 1 ja 2,
ning arvestades järgmist:
(1)
Poolale eraldati 2012. aastaks nõukogu määrusega (EL) nr 1256/2011 (2) kvoot lõhepüügiks ICESi alarajoonide 22-31 ELi vetes.
(2)
Komisjon leidis vasturääkivusi Poola 2012. aasta lõhepüügi andmetes, tehes kontrollitud ja kontrollimata püügireiside jooksul registreeritud ja teatatud andmete ristkontrolli. Need vasturääkivused saagi koostise aruandes leidsid täiendavalt kinnitust määruse (EÜ) nr 1224/2009 kohaselt tehtud mitme auditi ja kontrollkäigu ajal Poolas. Kogutud tõendid lubavad komisjonil kinnitada, et kõnealune liikmesriik on ületanud oma lõhekvoodi 2012. aastal 1776 lõhekala võrra.
(3)
Kui komisjon on teinud kindlaks, et liikmesriik on ületanud temale eraldatud püügikvoote, teeb ta määruse (EÜ) nr 1224/2009 artikli 105 lõike 1 kohaselt mahaarvamised asjaomase liikmesriigi tulevastest kvootidest.
(4)
Määruse (EÜ) nr 1224/2009 artikli 105 lõikes 2 on sätestatud, et mahaarvamised püügikvootidest tehakse järgmisel aastal või järgnevatel aastatel.
(5)
Ülepüügi hüvitamiseks tuleb teha vajalikud mahaarvamised Poolale 2013. aastaks eraldatud lõhepüügikvoodist. Ülepüügi kvantitatiivne näitaja on komisjoni andmetel alla 100 tonni. Artikli 105 lõike 2 viimase lause kohaselt ei tuleks seega mahaarvamisel kohaldada korrutustegurit.
(6)
Kui aga 2013. aasta kvoodi kasutamise tõttu käesoleva määruse jõustumise ajal ei ole võimalik ülepüütud koguseid täies mahus maha arvata, siis tuleks vastavalt komisjoni suunistele kvootide vähendamiseks vastavalt määruse (EÜ) nr 1224/2009 artikli 105 lõigetele 1, 2 ja 5 arvata ülejäänud kogused maha kõnealusele liikmesriigile 2014. aastal eraldatavatest kogustest (3),
ON VASTU VÕTNUD KÄESOLEVA MÄÄRUSE:
Artikkel 1
Poolale 2013. aastaks määrusega (EL) nr 1256/2011 eraldatud kvoote lõhe (Salmo salar) püügiks ICESi alarajoonide 22-31 ELi vetes vähendatakse vastavalt käesoleva määruse lisale.
Artikkel 2
Kui artikli 1 kohased mahaarvamised on suuremad kui kasutamata püügikvoot ja täielik mahaarvamine ei ole 2013. aastal võimalik, siis arvatakse ülejäänud kogused maha Poolale lõhe (Salmo salar) püügiks ICESi alarajoonide 22-31 ELi vetes 2014. aastal eraldatavatest kvootidest.
Artikkel 3
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. november 2013

Labels: 11
20
18
6